Na podlagi Pravilnika o sofinanciranju programov nevladnih organizacij s področja kmetijstva in podeželja, gozdarstva, lovstva in ribištva v Občini Divača (Uradno glasilo slovenskih obči, št. 29/15, 12/18 in 22/21), Pravilnika o postopkih za izvrševanje proračuna RS (Uradni list RS, št. 50/07, 61/08, 99/09- ZIPRS1011, 3/13, 81/16, 11/22, 96/22, 105/22-ZZNŠPP in 149/22), določil Odloka o proračunu Občine Divača za leto 2025 (Uradno glasilo slovenskih občin, št. 74/2024) in odločitve Komisije za izvedbo javnega razpisa, Občina Divača objavlja

**JAVNI RAZPIS**

**za sofinanciranje programov nevladnih organizacij s področja kmetijstva in**

**podeželja, gozdarstva, lovstva in ribištva v občini Divača za leto 2025**

**(v nadaljevanju razpis)**

**1. NAROČNIK:** Občina Divača, Kolodvorska ulica 3a, 6215 Divača.

**2. PREDMET RAZPISA:** Občina Divača razpisuje finančna sredstva iz proračuna Občine Divača za leto 2025, postavka 11029001 – Strukturni ukrepi v kmetijstvu in živilstvu -11000101 Sredstva za pospeševanje nevladnih organizacij s področja kmetijstva - namenjena za sofinanciranje letnih programov nevladnih organizacij, ki delujejo z namenom ohranjanja in pospeševanja dejavnosti na področju kmetijstva in razvoja podeželja, gozdarstva, lovstva in ribištva v občini Divača.

Sredstva se lahko dodelijo za dejavnosti, ki se izvajajo na območju občine Divača ter za tiste dejavnosti, ki se izvajajo izven območja občine Divača pod pogojem, da so namenjene občanom občine Divača in promociji občine skozi njihovo dejavnost.

Predmet sofinanciranja so naslednje vsebine programov:

* predstavitev in promocija dejavnosti nevladne organizacije ter območja delovanja,
* organizacija prireditve ali predstavitev na prireditvah lokalnega in širšega pomena,
* izvedba in/ali sodelovanje na različnih aktivnosti kot so: prikazi običajev, tekmovanja, ocenjevanja, ipd.,
* izobraževalne vsebine,
* materialnih stroškov vezani na izvedbo programa.

Predmet sofinanciranja na podlagi tega javnega razpisa **niso**:

* profitni oz. pridobitni programi nevladnih organizacij,
* stroški dela oziroma stroški plač prijaviteljev,
* stroški vlaganj v nakup oziroma vzdrževanje nepremičnin ali opreme, ki jih ima prijavitelj v lasti, najemu ali upravljanju.

**3. POGOJI ZA PRIJAVO NA RAZPIS:**

Upravičenci do sredstev so nevladne organizacije, ki delujejo na področju kmetijstva in podeželja, gozdarstva, lovstva in ribištva in izpolnjujejo naslednje pogoje:

* imajo sedež na območju Občine Divača ali izvajajo svoje programe na območju občine Divača,
* so registrirana skladno s predpisi Zakona o društvih ali Zakona o nevladnih organizacijah ter imajo dejavnost s področja kmetijstva oziroma podeželja, gozdarstva, lovstva ali ribištva opredeljeno v ustanovitvenem aktu,
* imajo zagotovljene osnovne pogoje za realizacijo programov,
* imajo urejeno evidenco o članstvu,
* delujejo na področju kmetijstva in podeželja, gozdarstva, lovstva in ribištva več kot eno leto,
* opravljajo dejavnost na neprofitni (nepridobitni) osnovi,
* imajo pravočasno in v celoti izpolnjene pogodbene obveznosti do Občine Divača iz predhodnega javnega razpisa, če so na njem sodelovali.

Vlagatelji, ki so za prijavljeni program že prejeli sredstva na drugih razpisih Občine Divača oziroma so bili (bodo) njihovi programi v letu 2025 kakorkoli že financirani iz proračuna Občine Divača, niso upravičeni do sredstev po tem razpisu.

**4. PREDVIDENA VIŠINA** razpisanih sredstev znaša 8.000,00 EUR od tega

80% sredstev v višini 6.400,00 EUR se razdeli na prijavljen program nevladne organizacije v fazi prejema vloge in

20% sredstev v višini 1.600,00 EUR se razdeli po pregledu poročil o realizaciji programov nevladnih organizacij.

.

**5. OBDOBJE PORABE SREDSTEV:** Dodeljena sredstva morajo biti porabljena v letu 2025.

**6. ZADNJI ROK** za predložitev prijav **je petek, 13. 06. 2025**.

**7. VLAGATELJI SE PRIJAVIJO NA RAZPIS** na obrazcu "Prijava na javni razpis za sofinanciranje programov nevladnih organizacij s področja kmetijstva in podeželja, gozdarstva, lovstva in ribištva v občini Divača za leto 2025". Vloga mora biti čitljivo izpolnjena, na ustreznih mestih podpisana ter žigosana in mora vsebovati vse obvezne priloge, dokazila in podatke, določene v razpisni dokumentaciji.

1. **RAZPISNO** **DOKUMENTACIJO,** ki vsebuje: javni razpis, obrazložitve k javnemu razpisu, obrazec za prijavo na razpis, izjave, vzorec pogodbe in obrazce za poročila se dvigne v sprejemni pisarni. Razpis in obrazci so dosegljivi tudi preko internetne strani Občine Divača <http://www.divaca.si>.
2. **POPOLNE VLOGE** z vsemi zahtevanimi prilogami pošljejo prijavitelji v zaprti kuverti na naslov: Občina Divača, Kolodvorska ulica 3a, 6215 Divača. Na prednji strani kuverte mora biti na vidnem mestu napis »**NE ODPIRAJ, VLOGA ZA JAVNI RAZPIS – NEVLADNE ORGANIZACIJE S PODROČJA KMETIJSTVA, PODEŽELJA, GOZDARSTVA, LOVSTVA IN RIBIŠTVA – leto 2025**«. **Na hrbtni strani kuverte mora biti označen naziv in polni naslov prijavitelja*.***Kot pravočasne vloge se štejejo vloge oddane do vključno zadnjega dne roka za predložitev prijav osebno v sprejemni pisarni v poslovnem času ali oddane priporočeno po pošti.

**10. ODPIRANJE IN OCENJEVANJE VLOG**

Oddaja vloge pomeni, da se vlagatelj strinja z vsemi pogoji in kriteriji razpisa. Komisija, imenovana s sklepom županje se bo predvidoma sestala v roku 8 dni od poteka roka za predložitev vlog na razpis. Odpiranje vlog ni javno. Odpirajo se samo v roku dostavljene, pravilno izpolnjene in označene kuverte, ki vsebujejo vloge. Prepozno prispele vloge komisija ne bo obravnavala in bodo neodprte vrnjene pošiljatelju. V primeru formalno nepopolne vloge komisija v 8 dneh od odpiranja vloge pozove vlagatelja, da v roku 8 dni od prejetega poziva dopolni vlogo. Komisija lahko zaradi pojasnitve oziroma preveritve v vlogi navedenih podatkov od vlagatelja zahteva tudi dostavo druge dokumentacije, ki v tem razpisu ni zahtevana. Vloge, ki v postavljenem roku ne bodo dopolnjene, bodo s sklepom zavržene.

Za nepopolno se šteje vloga, ki ne vsebuje vseh obveznih sestavin, zahtevanih z razpisno dokumentacijo.

Strokovna komisija bo opravila pregled popolnih vlog, preverila izpolnjevanje pogojev ter na podlagi meril ovrednotila programe. Višina sofinanciranja posameznega programa je odvisna od skupnega števila zbranih točk in vrednosti točke. Nato bo komisija pripravila predlog prejemnikov in ne-prejemnikov sredstev ter razdelitev razpisanih sredstev in ga skupaj z zapisnikom predložila direktorju občinske uprave oziroma osebi, ki je od predstojnika pooblaščena za sprejetje odločitve o dodelitvi sredstev.

**11. IZBOR IN VIŠINA SREDSTEV**

Upravičenci bodo o izidu javnega razpisa obveščeni najkasneje v roku 60- dni od dneva oddaje vloge. Na sklep je možna pritožba v roku 8 dni po prejemu sklepa.

Z upravičenci bodo sklenjene pogodbe v katerih bodo določene pravice in obveznosti obeh pogodbenih strank.

1. **DODATNE INFORMACIJE**

Dodatne informacijev zvezi z razpisom dobijo vlagatelji na Občinski upravi Občine Divača, na naslovu Kolodvorska ulica 3a, 6215 Divača, kontaktna oseba je Nataša Macarol, tel. št. 05 73 10 938.

**13. MERILA ZA DODELITEV SREDSTEV:**

Prijavljeni programi vlagateljev se bodo točkovali na podlagi spodaj navedenih meril.

|  |  |
| --- | --- |
| 1. **Število članov iz Občine Divača** | **št. točk** |
| Do pet (5) članov | **3** |
| Od šest (6) do deset (10) članov | **4** |
| Od enajst (11) do petnajst (15) članov | **6** |
| Od šestnajst (16) do dvajset (20) članov | **8** |
| Nad enaindvajset (21) članov | **10** |
| Število mladih članov od 15-29 leta | **do 5 mladih – dodatna 1 točka**  **nad 5 mladih – dodatni 2 točki** |
| Če ima nevladna organizacija sedež v občini Divača je upravičena do dodatnih | **10** |
|  |  |
| 1. **Izobraževanje** | **št. točk** |
| Organizacija ali so-organizacija predavanj, delavnic, tečajev, seminarjev,…na območju Občine Divača | **8** točk / aktivnost v primeru organizacije  **4** točke / aktivnost v primeru so-organizacije |
| Organizacija ali so-organizacija predavanj, delavnic, tečajev, seminarjev,….. izven območja občine Divača | **4** točke / aktivnost v primeru organizacije  **2** točki / aktivnost v primeru so-organizacije |
| \*Organizacija ali sodelovanje na strokovni ekskurziji v državi | **2** točki / na člana iz občine Divača |
| **\***Organizacija ali sodelovanje na strokovni ekskurziji v tujini | **4** točke / na člana iz občine Divača |
| **\*Opomba**: Dodelijo se točke samo za člansko v eni nevladni organizaciji. V kolikor je udeleženec član večjih nevladnih organizacij se točke med nevladnimi organizacijami katerih član je udeleženec, sorazmerno porazdelijo. |  |
| 1. **Predstavitvene in promocijske aktivnosti** | **št. točk** |
| Promocijski material (zloženka, katalog, vrečke, spletna stran, letaki,...) – minimalna naklada 100 izvodov | **1** točka / promocijo |
|
| Predstavitev občine in organizacije na raznih sejmih in drugih promocijskih aktivnosti v Sloveniji | **1** točka / na udeleženca dogodka |
| Promocija organizacije (objava člankov v časopisih, radijske objave, televizija, mednarodne revije)  \*šteje se objava dogodka, ne samo reklama ali napovednik | 1 točka / za vsakih 5 objav |
| Predstavitev občine in organizacije na raznih sejmih in drugih promocijskih aktivnosti v tujini | **2** točki / na udeleženca dogodka |
|  |  |
| 1. **Prireditve** | **št. točk** |
| Organizacija prireditve v občini Divača | **6** točk / prireditev |
| Sodelovanje na prireditvi v občini Divača | **3** točke / prireditev |
| Sodelovanje na prireditvi izven občine Divača | **1** točka / prireditev |
|  |  |
| 1. **Izvedba oz. sodelovanje na različnih aktivnosti kot so:** | **št. točk** |
| Izvedba in sodelovanje pri prikazu običajev, tekmovanja, ocenjevanju, degustaciji ipd., | **do 4 točke / aktivnost:**  **4** točke /mednarodni značaj  **3** točke / državni značaj  **2** točki / regijski značaj  **1** točka / lokalni značaj |
|  |  |
| 1. **Druge aktivnosti** | **št. točk** |
| Ohranjanje narave (čistilne akcije, zasaditve,…) | **2** točki / aktivnost |
| Predstavitvene dejavnosti (predstavitev organizacije v vzgojno izobraževalnih ustanovah z organizacijo delavnice, predavanja ali drugega dogodka) | **6** točki / dejavnost |
| Kulinarični dogodki (sodelovanje oz. priprava kulinaričnih dobrot v okviru prireditve, degustacije,..) | **2** točki / dejavnost |
| Druge aktivnosti, ki jih ni mogoče uvrstiti v nobeno rubriko | Od **1** do **6** točk / aktivnost |

Številka: 410-0032/2025-4

Datum: 30. 04. 2025

Alenka Štrucl Dovgan

Županja občine Divača